Rīgā 2020. gada 30. decembrī

**LĒMUMS Nr. 441**

**Par sabiedriskā pasūtījuma daļas, ko 2021. gadā īsteno**

**sabiedriskais elektroniskais plašsaziņas līdzeklis**

**VSIA "Latvijas Radio", apstiprināšanu**

Pamatojoties uz Elektronisko plašsaziņas līdzekļu likuma 62. panta pirmo daļu un 71. panta pirmo un otro daļu, kā arī ņemot vērā VSIA "Latvijas Radio" (turpmāk arī – LR) 2020. gada 30. decembrī iesniegtos dokumentus par sabiedriskā pasūtījuma plānu 2021. gadam, Nacionālā elektronisko plašsaziņas līdzekļu padome (turpmāk – Padome)

**nolemj:**

1. Lēmuma pielikumā noteiktajā redakcijā apstiprināt VSIA "Latvijas Radio" sabiedriskā pasūtījuma plānu, ko tā īstenos 2021. gadā.
2. Uzdot VSIA "Latvijas Radio" nodrošināt Padomes apstiprinātās sabiedriskā pasūtījuma daļas 2021. gadam īstenošanu atbilstoši šī lēmuma 1. punktā noteiktajam.
3. Noteikt, ka VSIA "Latvijas Radio" sabiedriskā pasūtījuma plāns, ko tā īstenos 2021. gadā, var tikt precizēts līdz 2021. gada 29. janvārim.
4. Publicēt lēmumu sabiedriskā pasūtījuma daļas, ko 2021.gadā īstenos LR, Padomes tīmekļa vietnē [www.neplpadome.lv](http://www.neplpadome.lv) un nosūtīt šo lēmumu LR.
5. Atbildīgs par šī lēmuma izpildes kontroli ir Padomes loceklis Jānis Eglītis.

Šis lēmums sagatavots elektroniski uz 1 (vienas) lapas, neskaitot pielikumus.

Pielikumā: Sabiedriskā pasūtījuma daļas, tostarp budžeta formas, ko 2021. gadā īstenos LR, plāns uz 77 (septiņdesmit septiņām) lapām.

**Padomes priekšsēdētājs Ivars Āboliņš**

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU